જિલ્લા મેલેરિયા વિભાગ દ્વારા જિલ્લા મેલેરિયા વિભાગ દ્વારા ચોમાસાની ઋતુને લક્ષમાં લઇ તાજેતરના સમયગાળા દરમિયાન સમગ્ર જિલ્લામાં મેલેરિયા મચ્છર નાબુદી ઝુંબેશ હાથ ધરી હતી. સાત-સાત દિવસ સુધી બે તબક્કામાં ગામેગામે સર્વે હાથ ધરવામાં આવ્યો હતો. ત્યારે પાણીનો સંગ્રહ કરાયો હોય તેવા સેંકડો પાત્રોમાં મચ્છરોના પોરા મળી આવ્યા હતાં. તેનો નાશ કરવા માટે પાણીમાં દવાનો છંટકાવ કરવામાં આવ્યો હતો અને લોકજાગૃતિ માટે વિવિધ કાર્યક્રમો પણ યોજવામાં આવ્યા હતાં. તેમ છતાં ગાંધીનગર શહેરમાં મેલેરિયાના સંખ્યાબંધ કેસ રોજેરોજ નોંધાઇ રહ્યાં છે.